proxectonos/corpus_dominio_legal_administrativo_tmp huggingface dataset:
30/01/2017 | Administración LocalMunicipal
Frades
Aprobación definitiva do orzamento 2017

Aprobación definitiva dos orzamentos do exercicio 2017 Aprobado inicialmente o orzamento xeral xunto coa plantilla de persoal e anexos para o exercicio económico de 2017, en sesión ordinaria celebrada polo Pleno o día 19 de decembro de 2016, e sometido o expediente a información pública durante o prazo de quince días hábiles, en virtude do anuncio publicado no Boletín Oficial da Provincia número 243, de data 26 de decembro de 2016, sen se ter presentado alegación ningunha considérase definitivamente aprobado de conformidade co disposto no artigo 169 do Real Decreto Lexislativo 2/2004, de 5 de marzo. Aos efectos da súa entrada en vigor, ao abeiro do artigo 169.3 do RDL 2/2004, faise público o seu resumo por capítulos, así como a plantilla de persoal: CADRO DE PERSOAL A) PERSOAL FUNCIONARIO: Escala.–Denominación.–Grupo.–Nivel C. D.–N.º prazas.–Vacantes Hab. Nac.–Secretaría-Intervención-Tesourería.–A1/26.–1.–1 Cobertura nomeamento provisional Admón. Xeral.–Alguacil-porteiro.–E.–14.–1.–0. B) PERSOAL LABORAL TEMPORAL: Prazas.–Denominación.–Xornada 1.–Animador deportivo.–Completa.1.–Técnico/a local de emprego-axente de emprego desenvolvemento local.–Completa.3.–Conductor de tractor.–Completa.1.–Arquitecto.–Completa.1.–Administrativo, secretario do Xulgado de Paz.–Completa.3.–Peóns servizos.–Completa. O que se publica para xeral coñecemento, sinalando que, de conformidade co establecido no artigo 171 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, contra o acordo de aprobación definitiva poderá interpoñerse directamente recurso contencioso- administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a publicación deste anuncio. Frades, 19 de xaneiro de 2017. O alcalde-presidente Roberto Rey Martínez
30/01/2017 | Administración LocalMunicipal
Curtis
Formalización do contrato da obra “Mellora da seguridade viaria en rúas nos núcleos de Curtis e Teixeiro e camiños nas parroquias de Foxado, Fisteus e Santa Eulalia. Curtis 2016”. PAS 2015

a) Organismo: Concello de Curtis b) Dependencia que tramita o expediente: Secretaría c) Dirección de Internet do perfil do contratante: www.curtis.es a) Tipo: contrato de obra b) Descrición: execución das obras contidas no proxecto denominado “Mellora da seguridade viaria en rúas nos núcleos de Curtis e Teixeiro e camiños nas parroquias de Foxado, Fisteus e Sta Eulalia. Curtis 2016” a) Tramitación: ordinaria b) Procedemento: negociado. Modalidade de consulta: publicación dun anuncio no perfil do contratante c) Número de licitadores participantes no procedemento: 5 4. Valor estimado do contrato: 101.527,26 5. Presuposto base de licitación: 122.847,98 € a) Data de adxudicación: 16/11/2016 b) Data de formalización do contrato: 22/11/2016 c) Contratista: Cosmalca, SL d) Importe de adxudicación: 119.162,55 € e) Duración: 3 meses Teixeiro, Curtis, 24 de xaneiro de 2016 O alcalde Javier Francisco Caínzos Vázquez
30/01/2017 | Administración LocalMunicipal
Carral
Substitución do señor alcalde pola señora 1ª tenente de alcalde por ausencia (19 a 23 de xaneiro de 2017)

Na data de hoxe esta Alcaldía ditou o decreto 13/2017, segundo o cal, debendo ausentarme do meu posto por motivos persoais entre os días 19 e 23 de xaneiro de 2017, ambos incluídos e, segundo o establecido nos artigos 23.3 da Lei 7/1985, de 2 de abril, reguladora das bases do réxime local, e 47 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, 1.-Que me substitúa en todas as miñas funcións durante tales días a Agnieszka Garranchan Hijarrubia, Dª Florinda Duarte Gerpe.2.-A substitución no exercicio das miñas atribucións producirá efectos dende o día 19 de xaneiro de 2017, sen prexuízo da preceptiva publicación deste decreto no Boletín Oficial da Provincia. Carral, 18 de xaneiro de 2017 O ALCALDE José Luis Fernández Mouriño
30/01/2017 | Administración LocalMunicipal
Miño
Aprobación inicial do padrón fiscal da taxa por servizo de suministración de auga e sumidoiros 4.º trimestre 2016

Mediante decreto da Alcaldía, de data 24 de xaneiro de 2017, aprobouse o padrón da taxa municipal de saneamento e de subministro de auga correspondente ó cuarto trimestre do exercicio 2016, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, xeral tributaria, durante o prazo de 15 días, a contar dende o día seguinte ó da publicación do presente edicto no “BOP” e no taboleiro de edictos do Concello. Durante este prazo, o devandito padrón estará ó dispor dos interesados no concello. Contra o acto de aprobación do padrón e das liquidacións incorporadas a este, segundo o previsto no artigo 160 da Lei xeral tributaria, 14 da Lei 39/88 reguladora das facendas locais e disposicións concordantes, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuízo de que poida exercitar calquera outro recurso que estime pertinente. No caso do canon de auga, a súa repercusión poderá ser obxecto de reclamación económico administrativa ante o órgano económico-administrativo da Comunidade Autónoma de Galicia no prazo dun mes contado dende o día seguinte ao remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. No caso de non se presentaren reclamacións, considerarase definitivamente aprobado. Miño, 24 de xaneiro de 2017. O concelleiro delegado da área de urbanismo, medioambiente, facenda e persoal Agustín Andrés Andrés
25/01/2017 | Administración LocalMancomunidades
Mancomunidade Ría de Arousa-Zona Norte
Aprobación inicial do orzamento 2017

ANUNCIO DE APROBACIÓN DEFINITIVA DO ORZAMENTO XERAL 2017 Aprobado inicialmente o orzamento da Mancomunidade de Municipios Ría de Arousa Zona Norte para o exercicio 2017 mediante o acordo da sesión plenaria na data do 14 de decembro de 2016 e publicado no Boletín Oficial da Provincia (BOP) o día 21/12/2016. Ao non recibir alegacións no prazo no que estivo exposto, enténdese definitivamente aprobado de acordo co art.169.1 do Real decreto legislativo 2/2004 polo que se aproba o texto refundido da Lei reguladora das facendas locais. Publícase o resumo por capítulos a efectos da súa entrada en vigor. Boiro, 20 de xaneiro de 2017. Nikolett Cando Garnier
25/01/2017 | Administración LocalMunicipal
Ribeira
Emprazamento das persoas interesadas no recurso contencioso-administrativo (procedemento abreviado) 672/2016

Decreto da Alcaldía de data 20/01/2017 polo que se resolve emprazar ás persoas interesadas no recurso contencioso-administrativo (procedemento abreviado) 672/2016, interposto por ABEL ALEJANDRO ARRASTOA PRYKHODKO. O Xulgado Contencioso-Administrativo nº 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 672/2016, correspondente ao recurso contencioso-administrativo interposto por ABEL ALEJANDRO ARRASTOA PRYKHODKO, contra o acordo adoptado pola Xunta de Goberno Local, en sesión celebrada na data 03/11/2016, polo que se desestima a reclamación de responsabilidade patrimonial interposta pola demandante como consecuencia das lesións sufridas por mor dunha caída na vía pública (Expediente RP 14/2014). En consecuencia, esta Alcaldía acordou na data 20/01/2017, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada pola quenda que lle corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 20 de xaneiro de 2017. O alcalde Manuel Ruiz Rivas
25/01/2017 | Administración LocalMunicipal
Vilarmaior
Aprobación inicial do orzamento 2017

ANUNCIO Aprobado inicialmente polo Pleno do Concello, o día 20 de xaneiro de 2017, o orzamento para o exercicio económico de 2017, e a plantilla de persoal para dito exercicio, en cumprimento do disposto no artigo 169.1 do RDL 2/2004, e disposicións concordantes, se expón ao público polo prazo de quince días hábiles, que empezará a contarse desde o seguinte ao da inserción do presente anuncio no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, que deberán ser dirixidas ao Sr. alcalde desta corporación. Vilarmaior, 20 de xaneiro de 2017. O ALCALDE Carlos Vázquez Quintián
25/01/2017 | Administración LocalMunicipal
Miño
Aprobación inicial do padrón fiscal da taxa municipal de recollida de lixo do exercicio 2017

Aprobado inicialmente por resolución da Alcaldía do 18 de xaneiro de dous mil dezasete o padrón fiscal correspondente ó exercicio 2017 da exacción municipal: – Taxa de recollida de lixo Queda a disposición dos interesados nas oficinas municipais do Concello, situadas en Carreira 38, durante o prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88, 108 da Lei 7/83, e disposicións concordantes, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Todo isto sen perxuizo de que poida exercer calquera outro recurso que estime pertinente. E no caso de non se presentaren reclamacións, considerase definitivamente aprobado. Miño, 19 de xaneiro de 2017. O alcalde Ricardo A. M. Brenda Carolina Moulay Brahim Portomeñe Juvany
25/01/2017 | Administración LocalMunicipal
Rois
Anuncio de aprobación incial do orzamento do exercicio 2017

ANUNCIO APROBACIÓN INICIAL DO ORZAMENTO DE 2017 DO CONCELLO DE ROIS O Pleno municipal deste Concello, en sesión ordinaria celebrada o día 20 de xaneiro de 2017, aprobou o orzamento xeral para o exercicio 2017, o anexo de persoal e plantilla, polo que en cumprimento do disposto no artigo 169 do Real Decreto Lexislativo 2/2004, do 5 de marzo, exponse o público nas oficinas do Concello durante o prazo de 15 días soltos, que comezará a contar dende o día seguinte ó da inserción do presente anuncio no Boletín Oficial da Provincia, para que durante o mesmo as persoas interesadas poidan examinar o expediente e presentar as reclamacións ante o pleno nos termos establecidos polos artigos 170 do TRLRLF e artigo 22 do Real Decreto 500/1990. Rois, a 20 de xaneiro de 2017. O alcalde Ramón Tojo Lens
25/01/2017 | Administración LocalMunicipal
Narón
Secretaría
Anuncio bolsa de emprego

O Concello pleno en data 28-04-2011 aprobou o Regulamento de selección de persoal funcionario interino e laboral do Concello de Narón. De conformidade co establecido no devandito Regulamento, esta alcaldía, en uso das facultades conferidas pola lexislación vixente RESOLVE: PRIMEIRO.- Aprobar a inclusión na Bolsa de Traballo 2017 da seguinte praza: SEGUNDO.- Proceder á publicación da praza no BOP a efectos de presentación de solicitudes polo prazo de 20 dias naturais. Narón, 23 de xaneiro de 2017 O alcalde Jose M. Blanco Suárez
25/01/2017 | Administración LocalMunicipal
Arteixo
Secretaría Xeral
Delegación da Presidencia da Comisión Informativa de Asuntos Xerais do Pleno convocada para o 23 de xaneiro de 2017

ASUNTO: DELEGACIÓN DA PRESIDENCIA DA COMISIÓN INFORMATIVA DE ASUNTOS XERAIS DO PLENO CONVOCADA PARA O 23 DE XANEIRO DE 2017. Na Casa do Concello de Arteixo (A Coruña), polo Sr. alcalde-presidente, D. CARLOS CALVELO MARTÍNEZ, ante a secretaria xeral, dictouse a seguinte R E S O L U C I Ó N: Debido á imposibilidade de poder asumir simultáneamente diferentes competencias e funcións inherentes ao exercicio do seu cargo por parte da Alcaldía-Presidencia e debendo ausentarse da Casa Consistorial unhas horas do día 23 de xaneiro de dous mil dezasete, e, de conformidade co establecido nos artigos 21.3 da Lei 7/1985, do 2 de abril, reguladora das bases de réxime local; 61.3 da Lei 5/1997, do 22 de xullo, de réxime local de Galicia e 43, 44, 120 e 121 do Real Decreto 2568/86, do 28 de novembro, polo que se aproba o Regulamento de organización e funcionamento das corporacións locais, e do artigo 17 do Regulamento orgánico municipal, R E S O L V Í N: PRIMEIRO.–Delegar polos motivos expostos, no primeiro teniente de alcalde do Concello de Arteixo, D. MARCELO ARIEL BODELO CAVACO, a Presidencia da Comisión Informativa de Asuntos Xerais do Pleno convocada para o vindeiro luns, 23 de xaneiro de 2017. SEGUNDO.–O presente decreto surtirá efectos a partir do día seguinte ao da data sen perxuicio da súa publicación no Boletín Oficial da Provincia, debendo dar conta ao Pleno da Corporación na primeira sesión que se celebre. Así o ordena, manda e asina, o Sr. alcalde-presidente, na data que figura na marxe, de todo o cal eu, secretaria xeral, dou fe. O ALCALDE-PRESIDENTE Asdo.: CARLOS CALVELO MARTÍNEZ A SECRETARIA XERAL Asdo.: MARÍA ESTHER ÁLVAREZ MARTÍNEZ
25/01/2017 | Administración LocalMunicipal
Cee
Aprobación definitiva de padróns fiscais

ANUNCIO Téndose aprobado provisionalmente, mediante resolución da Alcaldía, os padróns fiscais da taxa pola prestación de servicio no mercado de abastos da Vila de CEE e dos postos do mercado dominical correspondentes ao exercicio de 2017, sométense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. Rematado o periodo de exposición pública e ao non presentarse alegación algunha durante o prazo regulamentario, por esta alcaldía ditouse, con data 19 de xaneiro do 2017, resolución de aprobación definitiva dos padrons fiscais da taxa de: prestación do servicio no novo mercado de abastos da Vila de Cee e dos Postos do Mercado Dominical, correspondentes ao exercicio do 2017, polos importes de 21.910,44 € e 82.620,00 €, respestivamente. CEE, 19 de xaneiro de 2017. O ALCALDE Ramón R. Vigo Sambade
25/01/2017 | Administración LocalMunicipal
Arteixo
Contratación, Bens e Patrimonio
Levantamento de actas previas á ocupación

ANUNCIO O Sr. alcalde, no día 23/11/2016, ditou resolución a medio da que se convocaba aos titulares dos bens e dereitos afectados polo procedemento expropiatorio que ten por obxecto a constitución a favor do Concello de Arteixo dun dereito real de servidume de paso para instalar unha canalización de saneamento municipal sobre sete fincas situadas no lugar de A Rocheira, Loureda-Arteixo, cuxa relación de bens e dereitos afectados foi aprobada definitivamente por Acordo do Pleno adoptado en sesión ordinaria celebrada no 28 de xullo de 2016, e cuxa urxente ocupación foi acordada en Decreto do Consello da Xunta de Galicia n.º 137/2016, nos seus respectivos predios, no día 19 de decembro de 2016, ás 11.00 horas, a fin de proceder ao levantamento das correspondentes actas previas á ocupación dos citados bens e dereitos afectados. Á citada convocatoria non compareceron as persoas que a continuación se citan: Arteixo, 16 de xaneiro de 2017. José Ramón Amado de la Fuente Concelleiro de Obras e Servizos Municipais
25/01/2017 | Administración LocalMunicipal
Dodro
Anuncio do padrón da taxa de servizos de abastecemento de augado 4.º trimestre de 2016

ANUNCIO Exposición pública do padrón da taxa polo servizo de abastecemento de auga, rede de sumidoiros e depuración de augas residuais, 4.º trimestre 2016 A Xunta de Goberno Local, na sesión extraordinaria do 11 de xaneiro de 2017, aprobou o padrón da taxa polo servizo de abastecemento de auga, rede de sumidoiros e depuración de augas residuais, correspondente ao 4.º trimestre de 2016, elaborado pola empresa concesionaria do dito servizo. O referido padrón estará a disposición do público durante o prazo de 15 días hábiles, que comezará a contar o día seguinte ao da publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso, formular as reclamacións que estimen oportunas. Poderán formular perante o Concello de Dodro o recurso de reposición, previo ao contencioso-administrativo regulado no artigo 14.2 do Texto refundido da lei reguladora das facendas locais aprobado polo Real decreto lexislativo 2/2004, do 5 de marzo (TRFL), e no artigo 53 da OXRI, contra a liquidación das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. As débedas pendentes esixiranse pola vía de constrinximento e devindicarán o recargo de prema, os xuros de mora e as custas que se produzan, logo de transcorrer o período voluntario de pagamento establecido. Polo que respecta ao canon da auga, a vía de constrinximento será realizada pola consellería competente en materia de facenda da Xunta de Galicia. Dodro, 13 de xaneiro de 2017. O alcalde Valentín Alfonsín Somoza
25/01/2017 | Administración LocalMunicipal
Cedeira
Contratos administrativos adxudicados polo Concello de Cedeira durante o ano 2016

ANUNCIO Contratos administrativos adxudicados polo Concello de Cedeira durante o ano 2016 De acordo co disposto no artigo 154 do TRLCSP, aprobado mediante o RDL 3/2011 de 14 de novembro, fanse públicos os contratos adxudicados por este Concello de Cedeira no ano 2016: Cedeira, 20 de xaneiro de 2017. A alcaldesa acctal. Bernabela Galang Rodriguez Solis
25/01/2017 | Administración LocalMunicipal
Dumbría
Elección de xuíz de paz titular

ANUNCIO Convocatoria para proceder á elección de xuíz de paz titular deste Concello de Dumbría 1.–Solicitudes. A presentación de solicitudes realizarase por escrito ante a Alcaldía polos que desexen exercer o cargo obxecto da convocatoria.2.–Prazo de presentación. As solicitudes presentaranse nas oficinas municipais no prazo de quince días hábiles, a partir do seguinte ao da publicación deste anuncio no BOP.3.–Condicións legais dos solicitantes. – Ser español, maior de idade, e non sobrepasar os 65 anos de idade. – Non estar incapacitados segundo o establecido no art.303 da Lei orgánica 6/85, do 1 de xullo, do poder xudicial, nin incorrer nas incompatibilidades e prohibicións do establecido no art.389 da mesma lei.4.–Documentos que se deben achegar. – Certificado de nacemento ou fotocopia compulsada do DNI. – Certificado de antecedentes penais e declaración complementaria de conducta cidadán. – Xustificación de méritos que alegue. O que se fai público para xeral coñecemento. Dumbría, 19 de xaneiro de 2017. O ALCALDE José Manuel Pequeño Castro
25/01/2017 | Administración LocalMunicipal
Cabana de Bergantiños
Aprobación das bases do concurso de comparsas

O Alcalde-Presidente do Concello de Cabana de Bergantiños, mediante Resolución da Alcaldía nº 39/2017, do 17 de xaneiro, aprobou as bases para o concurso de comparsas do Entroido 2017 do Concello de Cabana de Bergantiños: PRIMEIRA.- Co obxecto de promover unha das festas tradicionais máis celebrada no noso Concello e recuperar unha das prácticas máis populares destas datas, o Concello de Cabana de Bergantiños convoca unha nova edición do Concurso de Comparsas. SEGUNDA.- Este concurso celebrarase o martes 28 de febreiro de 2017 a partir das 18:30 no Pavillón Polideportivo Municipal. TERCEIRA.- Para poder participar e optar aos premios é imprescindíble cubrir a solicitude de inscrición e presentala no Rexistro do Concello, ata o día 27 de febreiro de 2017. A persoa que actúe como representante deberá acompañar fotocopia do seu DNI e certificado de conta bancaria. CUARTA.- Entenderase por comparsa un grupo de máscaras ou disfraces cun número mínimo de 7 persoas. No caso de comparsas nas que tódolos seus membros sexan menores de idade, deberán nomear un representante maior de idade. QUINTA.- As comparsas que necesiten música deberán facilitala ao Dpto. de Cultura en formato CD ou MP3 o mesmo día da inscrición. O pase de cada comparsa non poderá superar 5 minutos de duración (en caso contrario, contará como penalización para o xurado). SEXTA.- As comparsas participantes terán opción ós seguintes premios en metálico: SÉTIMA.- O xurado poderá declarar deserto calquera dos premios se considera que os participantes non reúnen a calidade precisa. Ademáis, atendendo á calidade dos disfraces presentados, poderá entregar os accésits que crea convenientes en calquera das modalidades, non superando no seu conxunto o importe de 150 euros. OITAVA.- O xurado terá en conta a orixinalidade dos disfraces, a vistosidade, simpatía, posta en escena. que deberán ter unha temática común en base a unha representación ou unha actuación musical. NOVENA.- O xurado estará composto por persoas relacionadas co mundo da cultura, educación, gañadores de anos anteriores. sendo secretario do mesmo un empregado municipal. O xurado será designado polo Concello de Cabana de Bergantiños e levantará acta ao remate do concurso. DÉCIMA.- O xurado terá potestade para resolver calquera dúbida que poida xurdir no desenvolvemento do concurso. UNDÉCIMA.- A orde de participación será por rigurosa orde de inscrición. DUODÉCIMA.- A inscrición implica o total coñecemento das bases do concurso. O incumprimento dalgunha destas bases supón a descalificación e baixa do concurso. Cabana de Bergantiños, a 20 de xaneiro de 2017 O Alcalde Asdo. José Muíño Domínguez
25/01/2017 | Administración LocalMunicipal
Abegondo
Aprobación definitiva do orzamento 2017, plantilla e cadro de persoal

APROBACION DEFINITIVA ORZAMENTO 2017, PLANTILLA E CADRO DE PERSOAL Publicado o anuncio de exposición pública da aprobación inicial do expediente do orzamento 2017 planta e cadro de persoal, no BOP n.º 243, de data 26 de decembro de 2016 e transcorrido o prazo previsto no artigo 20.1 do R. D. 500/1990, do 20 de abril, e resoltas as reclamacións presentadas por acordo do Pleno de data 19 de xaneiro de 2016, este considérase definitivamente aprobado. En cumprimento das previsións contidas no artigo 20.3 do propio R. D. 500/1990, publícase o resumo por capitulos do orzamento así como a plantilla e o catálogo de postos de traballo. ORZAMENTO XERAL 2017, RESUMO POR CAPÍTULOS PLANTILLA CONCELLO DE ABEGONDO. ANO 2017 O que se fai público aos efectos previstos, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. Abegondo, 20 de xaneiro de 2017. O alcalde José Antonio Santiso Miramontes
25/01/2017 | Administración LocalMunicipal
Culleredo
Secretaría Xeral
Delegación da Alcaldía para celebración de matrimonio civil entre A. R. R. e T. G. G. o día 07.01.2017, ás 12.00 horas

ANUNCIO DELEGACIÓN Por resolución ditada en data 5 de xaneiro de 2017, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación dona Rosario Asuncion Mourou Auleda, para a celebración do matrimonio civil entre don SEVER REALP ZAPIRAIN. e dona T. MARIA LUZDIVINA MARIA HERMOSINDA ZANGO LOUAHABI. o sábado, día 7 de xaneiro de 2017, ás 12.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 10 de xaneiro de 2017. O alcalde-presidente Julio Sacristán de Diego
25/01/2017 | Administración LocalMunicipal
Porto do Son
Aprobación inicial de modificación do cadro de persoal

Aprobación inicial de modificación do cadro de persoal O Pleno da Corporación, na súa sesión do 19 de xaneiro de 2017, aprobou inicialmente a modificación do cadro de persoal do Concello de Porto do Son e, en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, o referido expediente exponse ao público polo prazo de 15 días hábiles, que comezará a contar desde o día seguinte ao de publicación deste anuncio no BOP, a fin de que durante o mesmo os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. A modificación do cadro de persoal aprobada inicialmente é a seguinte: A) Funcionarios de carreira. a) Denominación: “Tesoureiro”. b) Número de prazas: unha (1). c) Grupo: A1. d) Nivel: 26. e) Escala: funcionarios de Administración Local con habilitación de carácter nacional. f) Subescala: Intervención- Tesouraría. g) Categoría: entrada. O expediente atópase a disposición dos interesados na Intervención do Concello, en horario de 09.00 horas a 13.30 horas. Porto do Son, 20 de xaneiro de 2017. O alcalde-presidente Asdo.: José Luis Oujo Pouso
25/01/2017 | Administración LocalMunicipal
Monfero
Licitación obras POS/Adicional 1/2016

a) Organismo: Concello de Monfero. b) Dependencia que tramita o expediente: Secretaría. a) Descrición do obxecto: ACONDICIONAMENTO DE CAMIÑOS DE PIÑEIRO A PONTE GOENTE e DO CASTELO A BASE DO HELICOPTERO (POS Adicional 1/2016). b) Lugar execución: Concello de Monfero. c) Prazo execución: 4 meses. a) Tramitación: ordinaria. b) Procedemento: aberto. c) Forma: procedemento aberto cun único criterio de valoración (factor prezo). Importe total: 36.818,57 € (IVE incluído). 5. GARANTÍAS. a) Provisional: non se esixe. b) Definitiva: 5% do prezo de adxudicación, excluído IVE. c) Complementaria: 5% no seu caso. Perfil do contratante ( www.concellodemonfero.com ) e oficinas municipais Data límite obtención documentos: ata as 13.00 horas do día anterior ao que remate o prazo de presentar as proposicións. a) Clasificación: non se esixe b) Outros requisitos: ver cláusula 12.1 do prego (acreditar solvencia económica e financeira e solvencia técnica se non posúen a clasificación indicada no anexo I). a) Prazo de vinte e seis (26) días naturais, a contar do seguinte ao da publicación deste anuncio no Boletín Oficial da Provincia. b) Documentación a presentar: 2 sobres pechados. – Sobre “A “, subtitulado “Documentación”, deberá conter a esixida nas cláusula 12.1.2 A, B, C, D, E, F e G do prego, segundo os modelos que constan nel. – Sobre “C”, subtitulado “oferta económica”, conterá a proposición económica formulada de conformidade co modelo que figura no anexo II do prego de cláusulas administrativas particulares.9. APERTURA DAS OFERTAS ECONÓMICAS: o oitavo día hábil seguinte ao día que remate a presentación ofertas, ás 13.00 horas (cláusula 15 do prego e anexo I -cadro de características do contrato). Con anterioridade reunirase a Mesa de contratación permanente para a cualificación das documentacións, na mesma hora, procurando que sexa o terceiro día hábil seguinte ao día que remate a presentación de ofertas.10. OUTRAS INFORMACIÓNS: oficinas municipais.11. GASTOS DE ANUNCIOS: serán por conta do adxudicatario cun máximo de 500,00 € (BOP e xornal). 12. PREGOS: é de aplicación o prego de cláusulas administrativas particulares da Deputación Provincial da Coruña (BOP núm.3, do 07/01/2016). Monfero, 19 de xaneiro de 2017. O Alcalde Andrés Feal Varela CONCELLO DE MONFER0
25/01/2017 | Administración LocalMunicipal
Porto do Son
Aprobación provisional da modificación de ordenanzas fiscais

EDICTO O Pleno do Concello de Porto do Son, na sesión do 19 de xaneiro de 2017, aprobou provisionalmente a modificación das seguintes ordenanzas fiscais: – Ordenanza fiscal n.º 6, reguladora da taxa pola subministración municipal de auga a domicilio. – Ordenanza fiscal n.º 19, reguladora da taxa pola utilización privativa do solo, voo e subsolo. De conformidade co previsto no art.17 do RD Lexislativo 2/2004, do 5 de marzo, texto refundido da Lei reguladora das facendas locais, sométese a información pública o expediente polo prazo de trinta días hábiles, a contar desde o seguinte ao de publicación deste anuncio no Boletín Oficial da Provincia, aos efectos de que todos os interesados poidan examinar os expedientes e presentar as reclamacións e facer as suxestións que estimen pertinentes. Transcorrido o prazo sen terse presentado alegacións entenderase definitivamente adoptado o acordo. Os interesados poderán consultar o expediente na Intervención municipal de 09.00 a 13.30 horas. Porto do Son, 20 de xaneiro de 2017. O alcalde-presidente Asdo.: José Luis Oujo Pouso
25/01/2017 | Administración LocalMunicipal
Teo
Anuncio de licitación

ANUNCIO DE LICITACIÓN En data 20 de xaneiro de 2017 aprobouse por Resolución da Alcaldía o expediente de contratación, así como os pregos de cláusulas administrativas particulares para a contratación, mediante procedemento aberto con varios criterios de valoración, do subministro de “DESBROZADORA PARA MANTEMENTO AMBIENTAL DO CONCELLO DE TEO”, incluída no Plan de Medio Ambiente da Deputación Provincial da Coruña (PMA 2016), de acordo co seguinte cadro de características: Entidade adxudicadora: Concello de Teo. Obxecto do contrato: subministro de “DESBROZADORA PARA MANTEMENTO AMBIENTAL DO CONCELLO DE TEO”. Expediente: sb-1/17. Procedemento de adxudicación: procedemento aberto, con varios criterios de valoración. Orzamento: 42.906,00 € (35.459,50 €, máis 7.446.50 € de IVE). Clasificación: non se esixe. Garantía provisional: non se esixe. Garantía definitiva: 5% do importe de adxudicación do contrato (IVE excluído). Prazo de entrega do subministro: 30 días naturais. Información: os pregos de cláusulas deste contrato estarán a disposición dos interesados na Secretaría Xeral do Concello ou consultando o perfil de contratante (www.teo. gal). Proposicións: poderanse presentar no Rexistro Xeral do Concello, en horario de oficina, durante o prazo de 15 días naturais, contados desde o seguinte ao da última publicación do anuncio de licitación no Boletín da Provincia ou no perfil do contratante. Maís información na Secretaría Xeral do Concello de Teo, Travesía da Ramallosa 38 15883 Teo. Teléfono 981 815 700. Fax 981 809 401. Teo, 20 de xaneiro de 2017. O alcalde Rafael C. Sisto Edreira
02/01/2017 | Administración LocalMunicipal
Teo
Anuncio de persoal eventual

ANUNCIO PERSOAL EVENTUAL Para dar cumprimento ao previsto no artigo 104 bis.5 da Lei 7/1985, de 2 de abril, reguladora das bases de réxime local, e tal como se deu conta ao Pleno da Corporación nas sesións celebradas o 31.03.16, 30.06.16, 29.09.16 e 21.12.16, por medio do presente anuncio faise público que o número de postos de traballo reservados no Concello de Teo ao persoal eventual é un: xefa de gabinete e comunicación. Teo, 28 de decembro de 2016 O alcalde Rafael C. Sisto Edreira
02/01/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministración de fondos bibliográficos en lingua galega destinados aos servizos municipais da provincia e aos centros da Deputación da Coruña

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00414.2. Obxecto do contrato: subministración de fondos bibliográficos en lingua galega destinados aos servizos municipais da provincia e aos centros da Deputación da Coruña.3. Duración do contrato: a duración do contrato será de dous meses desde o día seguinte á data de formalización do contrato en documento administrativo.3 bis. Prazo de entrega: o prazo máximo de subministración é de 30 días hábiles desde o día seguinte á data de formalización do contrato en documento administrativo.4. Tramitación e procedemento de adxudicación. a) Tramitación: ordinaria. b) Procedemento: aberto cun único criterio de valoración (factor prezo) 5. Presuposto: 36.000,00 €, IVE incluído.5 bis. Valor estimado: 34.281,85 €. 6. Garantía provisional: non se esixe.7. Garantía definitiva: 5 por cento do presuposto de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en dous sobres pechados: Sobre A, subtitulado “Documentación”: conterá a documentación esixida na cláusula 10.1 do Prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 3 do prego de cláusulas administrativas. d) MOSTRAS: non se esixen. VARIANTES: non se admiten.10. Obtención de pregos e información: perfil de contratante en www.dacoruna. gal 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 27 de decembro do 2016. O PRESIDENTE O SECRETARIO Valentín González Formoso José Luis Almau Supervía
02/01/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de poda e talla no arboredo de varios predios rústicos propiedade da Deputación Provincial da Coruña

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00308.2. Obxecto do contrato: SERVIZOS DE PODA E TALLA NO ARBOREDO DE VARIOS PREDIOS RÚSTICOS PROPIEDADE DA DEPUTACIÓN PROVINCIAL DA CORUÑA.3. Prazo de vixencia: un ano a partir do día seguinte á súa formalización en documento administrativo, conforme os prazos parciais de execución establecidos no prego de prescricións técnicas.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios.5. Presuposto, IVE incluído: 60.900,00 €. 5 bis. Valor estimado: 50.330,58 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, os licitadores poderán acreditar a solvencia indistintamente mediante a súa clasificación no grupo O, subgrupo 06, categoría a (categoría Real decreto 1098/2001, actual categoría 1 de conformidade coa Disposición transitoria terceira do Real Decreto 773/2015) ou ben acreditando o cumprimento dos requisitos específicos de solvencia esixidos na cláusula 10.1.2. G do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 27 de decembro do 2016. O PRESIDENTE O SECRETARIO Valentín González Formoso José Luis Almau Supervía
12/01/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 5 de xaneiro de 2017 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Zas (expediente IN407A 2016/1233-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada Recuamento CT Zas 2 (15XHS7), no concello de Zas (expediente IN407A 2016/1233-1), por resolución desta xefatura territorial, do 27 de outubro de 2016, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 – 15007 da Coruña. Esta xefatura territorial acorda sinalar o día 14 de marzo de 2017 (martes) para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Zas, deducida da que se someteu a información pública no DOG, no BOP e no xornal La Voz de Galicia de datas 25/08/2016, 08/08/2016 e 03/09/2016, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 5 de xaneiro de 2017 Isidoro Martínez Arca Xefe Territorial da Coruña
12/01/2017 | Administración LocalMunicipal
Arzúa
Aprobación padrón fiscal taxa axuda no fogar mes decembro

Por Resolución da Alcaldía de data 4 de xaneiro de 2017 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de decembro de 2016. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 4 de xaneiro de 2017 Asdo. José Luis García López Alcalde-presidente do Concello de Arzúa
12/01/2017 | Administración LocalMunicipal
Ares
Exposición pública aprobación do padrón de vaos-2016

Aprobado pola Xunta Municipal de Goberno de data 05/01/2017 o Padrón Municipal de Vaos do ano 2016 se somete a información pública a efectos de reclamacións e alegacións polo prazo de 15 días.  Total suxeitos pasivos.217  Total importe do Padrón.15.607,7128 € En Ares a, 5 de xaneiro do 2017. Asdo. D. Julio Ignacio Iglesias Redondo Alcalde- Presidente do Concello de Ares
12/01/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.55363. Peche. Concello de Paderne

Freddy Raul Thomas Paul Cedo Gortoescu, solicita de Augas de Galicia por atoparse nas marxes do río Mándeo, a autorización de obras, no polígono 24, parcela 1705, no lugar de Teixeiro, parroquia de Vilamourel (San Xoán), Concello de Paderne (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.55363. As obras solicitadas consisten no peche de parcela mediante base de bloques de formigón, postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Paderne ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 02 de xaneiro de 2017 O xefe do servizo territorial Néstor Rodríguez Arias
12/01/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.55170. Rehabilitación estructural. Concello de Carballo

Luis Marcial Zaaraoui Ghirardi, solicita de Augas de Galicia por atoparse nas marxes do río Bandeira, a autorización de obras, na parcela de referencia catastral 1487901NH2818N0001BS, no lugar de Cances Grande, parroquia de Cances (San Martiño), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.55170. As obras solicitadas consisten na execución do proxecto de:” Rehabilitación estructural y acondicionamiento de fachadas de edificación existente”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 02 de xaneiro de 2017 O xefe do servizo territorial Néstor Rodríguez Arias
12/01/2017 | Administración LocalMunicipal
Arteixo
Secretaría Xeral
Delegación especial de competencias desta Alcaldía na Xunta de Goberno Local do día trinta de decembro de dous mil dezaseis

Na Casa do Concello de Arteixo (A Coruña), o Sr. Alcalde-Presidente, D. Carlos Calvelo Martínez, ante mín, Secretaria Xeral, dictou a seguinte CONSIDERANDO que de conformidade co disposto polos artigos 20.1. b) e 23 da Lei 7/1985, de 2 de abril, Reguladora das Bases de Réxime Local, en concordancia coas previsións da lexislación autonómica de réxime local contidas no art.65 da lei 5/97, do 22 de xullo, de Réxime local de Galicia e 41.3, 43.2 e 52 do Regulamento de Organización, funcionamento e réxime xurídico das entidades locais aprobado por Real decreto 2568/86, do 28 de novembro. VISTO o contido do Decreto 1331/2015, de 6 de xullo de 2015, no que se efectúan as delegacións desta Alcaldía en favor da Xunta de Goberno Local, a fin de complementar singularmente a mesma no que se refire á sesión de dito órgano colexiado de 30 de decembro de 2016. CONSIDERANDO o peche contable do orzamento municipal, e que así mesmo, o 30 de decembro de 2016 se trata do último día hábil nesta administración, tratando de centralizar e coordinar nun único órgano e nun único acto administrativo, a aprobación do conxunto das facturas pendentes de pago que cumpran os requisitos establecidos nas bases de execución e na lexislación vixente, PRIMEIRO.- Facer unha delegación especial de competencias desta Alcaldía na Xunta de Goberno Local do día trinta de decembro de dous mil dezaseis, para a aprobación de facturas pendentes de pago que cumpran os requisitos establecidos nas bases de execución e na lexislación vixente. SEGUNDO.- Publicar a presente delegación no BOP e dar conta ao Pleno na próxima sesión que se celebre. Así o ordea, manda e asina, o Sr. Alcalde-Presidente, na data que figura á marxe, de todo o que eu, Secretaria Xeral, dou fe. Asdo.: Carlos Calvelo Martínez. ALCALDE-PRESIDENTE Asdo.: María Esther Álvarez Martínez. SECRETARIA XERAL
12/01/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.54811. Ponte. Concello de Curtis

Cárnicas O Castro, S. L., solicita de Augas de Galicia por atoparse nas marxes do río Mendo, a autorización de obras, no polígono 33, parcela 990, no lugar de O Castro, parroquia de Fisteus (Santa María), Concello de Curtis (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.54811. As obras solicitadas consisten na construción dunha ponte de 4,00 m. de ancho, con tubaria de formigón de 1,00 m de diámetro e unha plataforma de 0,30 m de espesor. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Curtis ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 02 de xaneiro de 2017 O xefe do servizo territorial Néstor Rodríguez Arias